UNKNOWN
Mnr die Voorsitter, ek verskyn namens Schoon, sowel as Carr.  Mnr Carr was Vrydag opgeneem in die hospitaal in Pietermaritzburg, en het 'n operasie ondergaan en sal gevolglik nie hierdie verrigtinge kan bywoon nie.  Ek het egter geen beswaar dat die verrigtinge voortgaan nie.  Dit is ook so met mnr Carr bespreek en hy het daartoe toegestem, net soos ook met u in kamers bespreek, mnr die Voorsitter.
	Mnr die Voorsitter, dan wil ek ook net meld dat ek ook geen beswaar het dat mnr Lax deel vorm van die Komitee nie, in die lig van die feit dat hy deel gevorm het van 'n ondersoek ingevolge Artikel 29, waar mnr Schoon getuig het.  Daar is geen beswaar daarteen nie.  Dankie, mnr die Voorsitter".